นิกเกอิปิดเช้าพุ่ง 131.27 จุด รับความหวัง”ทรัมป์”แถลงแผนกระตุ้นศก.
นิกเกอิปิดเช้าพุ่ง 131.27 จุด รับความหวัง"ทรัมป์"แถลงแผนกระตุ้นศก.
28 ก.พ. 2560

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 131.27 จุด หรือ 0.69% แตะที่ 19,238.74 จุด โดยได้แรงหนุนจากการปิดบวกของตลาดหุ้นสหรัฐเมื่อคืนนี้ อันเนื่องมาจากความหวังที่ว่า ประธานาธิบดีโดนัลด์ ทรัมป์แห่งสหรัฐ จะเปิดเผยรายละเอียดเกี่ยวกับมาตรการกระตุ้นเศรษฐกิจ ในการแถลงต่อสภาคองเกรสในคืนวันนี้ตามเวลาสหรัฐ หรือในวันพรุ่งนี้เวลาประมาณ 09.00 น.ตามเวลาไทย